กองสลาก ครองแชมป์ส่งรายได้เข้ารัฐอันดับ 1 สูงสุดถึง 39246 ล้านบาท
สคร.นำส่งรายได้แผ่นดินสะสม ณ สิ้นเดือน ก.ค.63 จำนวน 1.71 แสนล้านสำนักงานสลากกินแบ่งรัฐบาล ครองแชมป์ส่งรายได้สูงสุดถึง 39246 ล้านบาทเมื่อวันที่ 14 ส.ค. 63 นายประภาศ คงเอียด ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่าในเดือน ก.ค. 63 สคร. จัดเก็บเงินนำส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ำกว่า 50% (กิจการฯ) จำนวน 14302 ล้านบาทโดยส่วนใหญ่มาจากสำนักงานสลากกินแบ่งรัฐบาล ธนาคารเพื่อการเกษตรและสหกรณ์การเกษตร (ธ.ก.ส.) และการประปานครหลวง ส่งผลให้มีเงินนำส่งรายได้แผ่นดินสะสมจากรัฐวิสาหกิจและกิจการฯ ในช่วง 10 เดือน (1 ต.ค. 62 – 31 ก.ค. 63) จำนวน 170776 ล้านบาท สูงกว่าเป้าหมายสะสม จำนวน 4987 ล้านบาท หรือคิดเป็น 90% ของเป้าหมายทั้งปีงบประมาณ 2563 จำนวน 188800 ล้านบาทอย่างไรก็ตาม สคร.ยังต้องเฝ้าระวังการจัดเก็บรายได้รัฐวิสาหกิจในช่วง 2 เดือนสุดท้ายของปีงบประมาณ 2563 ด้วย เนื่องจากผลการดำเนินงานของรัฐวิสาหกิจได้รับผลกระทบจากสถานการณ์การแพร่ระบาดของโควิด-19 เป็นอย่างมากสำหรับรัฐวิสาหกิจที่นำส่งรายได้แผ่นดินสะสมสูงสุด 10 อันดับแรก ณ สิ้นเดือน ก.ค. 63 ได้แก่1. สำนักงานสลากกินแบ่งรัฐบาล 39246 ล้านบาท2. บริษัท ปตท. จำกัด (มหาชน) หรือ PTT 29198 ล้านบาท3. การไฟฟ้าฝ่ายผลิตแห่งประเทศไทย 28619 ล้านบาท4. ธนาคารออมสิน 18000 ล้านบาท5. บริษัท ท่าอากาศยานไทย จำกัด (มหาชน) หรือ AOT 10500 ล้านบาท6. การไฟฟ้าส่วนภูมิภาค 6715 ล้านบาท7. ธนาคารอาคารสงเคราะห์ 5922 ล้านบาท8. ธนาคารเพื่อการเกษตรและสหกรณ์การเกษตร 5660 ล้านบาท9. การท่าเรือแห่งประเทศไทย 4020 ล้านบาท10. บริษัท กสท โทรคมนาคม จำกัด (มหาชน) 3891 ล้านบาท11. อื่นๆ 19005 ล้านบาท
สคร.นำส่งรายได้แผ่นดินสะสม ณ สิ้นเดือน ก.ค.63 จำนวน 1.71 แสนล้าน สำนักงานสลากกินแบ่งรัฐบาล ครองแชมป์ส่งรายได้สูงสุดถึง 39246 ล้านบาท
กองสลาก,สำนักงานสลากกินแบ่งรัฐบาล,รายได้เข้ารัฐ,หวย,รัฐวิสาหกิจ,ข่าวทั่วไป